
Selam alejkum! Jedan moj prijatelj živi u Sarajevu u turskim stanovima, gdje prakticiraju učiti ovaj tespihat – ***[zikr](https://pitajucene.com/search/zikr/questions/ "Pretraži pitanja o zikru")***: http://www.youtube.com/watch?v=QZAAOE9OYrM. Možete li mi reći da li je ovaj tespihat novotarija? Ako jeste, koliko ga je opasno učiti?


* 
* 
* 
* 
* 
* 
* 

 
Da li je dozvoljeno prakticirati ”turski tespihat”?

Ve alejkumus-selam!


Najbolja uputa je Poslanikova, sallallahu alejhi ve sellem, uputa i mi smo dužni slijediti našeg Poslanika, sallallahu alejhi ve sellem, u svim sferama našeg života. Ibadeti su tevkifije (forma kakva je došla u islamu i nije dozvoljeno da se uvode nove forme) i nije dozvoljeno uvođenje novotarija u ***[islam](https://pitajucene.com/search/islam/questions/ "Pretraži pitanja o Islamu")***. ***[Zikr](https://pitajucene.com/search/zikr/questions/ "Pretraži pitanja o zikru")*** koje se nalazi na linku sastoji se od ponavljanja Allahovih lijepih imena. Nema sumnje da je spominjanje Allahovih lijepih imena sastavni dio zikra, s tim da je to propisano da se prakticira u islamom dozvoljenoj formi. Forma zikra na linku nema svoje osnove u islamu, jer ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, nije tako prakticirao zikriti, što znači da je novotarija i nije dozvoljeno da se zikr čini na taj način.


Onaj koji ima dokaz za tu formu zikra, neka je predoči. Očigledno je da je spomenuti zikr zapravo zikr sufija, a hvala Allahu, postoji ispravan zikr i muslimani ga trebaju prakticirati. ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")***, Allah mu se smilovao, rekao je: ”Islamski šerijat ne drži pohvalnim nijedan zikr osim onoga u kojem se izgovara potpun i koristan govor, kao što je “la ilahe ilallah”, “Allahu ekber”, “Subhanallahi vel-hamdullilahi”, “ La havle ve la kuvvete ila billahi”, “Tebarekesmu rabike”, “ Tebareke bijedihi mulk”, Sebbehelilahi ma fi semavati vel-erd”, “Tebarekelezi nezzelel-furkan. Izgovaranje samo ličnog imena “Allah, Allah” ili zamjenice “On, On” nije propisano ni u Kur’anu ni u sunnetu, niti je preneseno od nekoga ispravnog prethodnika islamskog ummeta, niti od uglednika koji su se slijedili, već mu je privržena skupina ljudi iz zadnjih generacija koji su u zabludi.“


Naravno da je svaka novotarija opasna, jer je uzrok cijepanja islamskog ummeta. Ako se otvore vrata novotarijama, svako će uvoditi u vjeru nešto novo i bit će time zadovoljan. Kaže Allah, dželle šanuhu: “…svaka stranka zadovoljna onim što ispovijeda.” (Prijevod značenja Rum, 32.) Od Aiše, radijallahu anha, prenosi se da je Allahov Poslanik, sallallahu alejhi ve sellem, rekao: “Ko uvede nešto novo u našu vjeru, ono što nije od nje, to mu se odbija.” (Buharija i Muslim) Allah najbolje zna!


Na pitanje odgovorio: mr. ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")***  

Preuzeto sa stranice <http://www.n-um.com>


